Regering ondersoek moontlikheid om mediese marijuana te wettig | Maroela Media
Pres. Jacob Zuma Donderdag in die parlement. Foto: GCIS
Mario Oriani-Ambrosini, LP van die IVP wat aan kanker ly, het Woensdag ŉ pleidooi aan president Jacob Zuma in die parlement gelewer dat die regering die mediese gebruik van dagga moet wettig. Hy het gesê dit is ŉ misdaad teen die mensdom om nié mediese marijuana in die land toe te laat nie. “Julle ken my al 20 jaar lank en ek is seker julle het al tydens ŉ paar geleenthede my vervloek,” het die tingerige Oriani-Ambrosini Woensdag tydens die nasionale vergadering in die debat oor Zuma se staatsrede gesê. Hy is verlede jaar met fase 4-longkanker gediagnoseer.
Zuma het Donderdag gesê hy was geskok om ŉ man, saam met wie hy al 20 jaar lank werk, in so ŉ toestand te sien en daarom het hy die minister van gesondheid opdrag gegee om die saak te ondersoek.
Man in hospitaal na bye hom aanval